Diari Oficial de la Generalitat Valenciana


Sumari del DOGV 4184, del 06-02-2002 (2002/802)

Notificació al senyor Vicente José Taberner Rufes. Expedient número 46/1T/1951/1998/250.
----------------------------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/802


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Vicente José Taberner Rufes. Expedient número 46/1T/1951/1998/250. [2002/F802]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de caducitat de resolució de visat i finançament al senyor Vicente José Taberner Rufes, amb la referència 46/1T/1951/1998/250, atés que no s'ha pogut realitzar en el seu domicili.
  
Vist l'expedient de referència, d'aquest es deriven els següents
  
Antecedents de fet
  
Primer. El 2 de maig de 2000, aquest servei territorial li va notificar a la part interessada un escrit dictat el 12 d'abril de 2000, en el qual se li notificava la possibilitat de sol·licitar la pròrroga del termini de 12 mesos que estableix l'article 5.5, segon paràgraf, del Decret 173/1998, de 20 d'octubre, del Govern Valencià, abans del transcurs d'aquest, i en el qual també se li concedia un termini de tres mesos, comptadors a partir de l'endemà de la recepció d'aquest per a sol·licitar la concessió de les subvencions personals si acredita la disposició del préstec qualificat, i se li advertia que si no realitzava aquesta acreditació en l'esmentat termini, es procediria a dictar resolució de caducitat de la resolució de visat i subsidiació (VYC 510) de 6 d'agost de 1999, només als efectes de sol·licitar les subvencions personals.
  
Segon. Que en compliment del que estableix l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 5.5 del Decret 173/1998, de 20 d'octubre, per mitjà de la Resolució d'aquest servei de 14 de juliol de 2000 es va acordar ampliar el termini inicial de 12 mesos per la meitat d'aquest, atés que va ser sol·licitada dins del termini l'ampliació per mitjà d'un escrit de 13 de juliol de 2000.
  
Tercer. Que havent transcorregut el termini establert inicialment i el que va concedir aquest servei mitjançant la indicada resolució de 14 de juliol de 2000.
  
Fonaments de dret
  
I. L'article 38 del Decret 110/2000, de 18 de juliol, del Govern Valencià (DOGV núm. 3798, de 21.07.2000), que aprova el Reglament Orgànic i Funcional de la Conselleria d'Obres Públiques, Urbanisme i Transports, i que atribueix al cap del Servei Territorial la competència per a tramitar i dictar la present resolució.
  
II. Segons estableix l'article 92.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els procediments iniciats a sol·licitud de l'interessat quan es produïsca la seua paralització per causa imputable a l'interessat, l'administració l'advertirà que transcorreguts tres mesos es produirà la caducitat del procediment, tot això en relació amb el que estableix l'article 5.5 del Decret 173/1998, de 20 d'octubre, del Govern Valencià.
  
Exhaurit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxivament de les actuacions, i li ho notificarà a l'interessat.
  
Vist l'esmentat article 92.1 i tots els altres que concorden de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:
  
Declarar la caducitat de la resolució de visat i finançament qualificat (VYC 510) de 6 d'agost de 1999, només a l'efecte de sol·licitud de les subvencions personals.
  
Contra la present resolució, que no posa fi a la via administrativa, podrà interposar un recurs d'alçada davant del director general d'Arquitectura i Habitatge, en el termini d'un mes comptador des de l'endemà de la publicació d'aquesta notificació, d'acord amb el que estableixen els articles 114 i 115 de l'esmentada Llei 30/1992, de Règim Jurídic de les Administracions Públiques i del Procediment Administratiu Comú.